ΓΡΑΠΤΗ ΕΡΩΤΗΣΗ E-3513/01

υποβολή: Joachim Wuermeling (PPE-DE) προς την Επιτροπή

(8 Ιανουαρίου 2002)

Θέμα: Η εισαγωγή του ευρώ και η εξέλιξη των μισθολογικών εξόδων στιςποψήφιες για ένταξη χώρες

Το ακαθάριστο εθνικό προϊόν ανά κάτοικο με όρους αγοραστικής δύναμης στιςποψήφιες για ένταξη χώρες ανέρχεται στην περίπτωση της Τσεχίας για παράδειγμα στο 60 % του μέσου αντίστοιχου στην ΕΕ. Παρ' όλα αυτά ο μέσος μισθός ανέρχεται σε συναλλαγματικές ισοτιμίες μόλις στο 15 % της ευρωπαϊκής αξίας. Αιτία αυτής της διαφοράς είναι η σχετικάψηλή εξωτερική ισοτιμία του ευρώ.

Αναμένεται σύμφωνα με τις εμπειρίες στην ευρωζώνη και με επιστημονικά πορίσματα να μειωθεί αυτή η διαφορά μέσω της εισαγωγής του ευρώ στιςποψήφιες χώρες και, αν ναι, σε ποιο βαθμό·

Απάντηση του κ. Solbes Mira εξ ονόματος της Επιτροπής

(8 Φεβρουαρίου 2002)

Όπως αναφέρεται στην ερώτηση, το κατά κεφαλήν ακαθάριστο εγχώριο προϊόν (ΑΕΠ) σε μονάδες αγοραστικής δύναμης (ΜΑΔ) είναι κατά πολύ χαμηλότερο στιςποψήφιες χώρες απ' ότι στα περισσότερα κράτη μέλη. Για τις 13ποψήφιες χώρες ανερχόταν το 2000 περίπου στο 35 % του κοινοτικού μέσου όρου, κυμαινόμενο από περίπου το 83 % στην Κύπρο, περίπου στο 27 % στη Ρουμανία. Επί πλέον, σε πραγματικές συναλλαγματικές ισοτιμίες (αντί των ΜΑΔ), οι διαφορές μεταξύ τωνποψήφιων χωρών και των κρατών μελών είναι ακόμη μεγαλύτερες: το 2000, το κατά κεφαλήν μέσο ΑΕΠ ανήλθε στιςποψήφιες χώρες στο 16 %. Οι διαφορά μεταξύ αυτών των δύο μέτρων οφείλεται στη διαφορά των εγχώριων τιμών στις διάφορες χώρες. Τα μέσα επίπεδα εγχώριων τιμών στιςποψήφιες χώρες είναι σημαντικά χαμηλότερα εκείνου της Κοινότητας. Ως εκ τούτου, ένας ορισμένος αριθμός ονομαστικών εισοδημάτων στις χώρες αυτές έχουν ευρύτερη αγοραστική δύναμη απ' ότι στην Κοινότητα. Οι μισθοί στιςποψήφιες χώρες (εκτός Κύπρου, Μάλτας και Τουρκίας), σε ονομαστικές τιμές, ανήλθαν το 2000 περίπου στο 16 % του μέσου όρου της Κοινότητας. Επομένως, η εγχώρια αγοραστική δύναμη των μισθών αυτών είναι, κατά μέσο όρο, δύο φορέςψηλότερη από εκείνη στην Κοινότητα.

Αυτή η μισθολογική διαφορά μεταξύφιστάμενων και μελλοντικών κρατών μελών αναμένεται να μειωθεί στο βαθμό που οιποψήφιες χώρες θα καταφέρουν τη σύγκλιση στην οικονομική τους απόδοση και, ειδικότερα, στην αντίστοιχη παραγωγικότητα της εργασίας. Η διαδικασία αυτή έχει ήδη αρχίσει, δεδομένου ότι οι μέσοι μισθοί των δέκα χωρών της Κεντρικής και Ανατολικής Ευρώπης (ΧΚΑΕ) αυξήθηκαν από περίπου το 12 % του κοινοτικού μέσου όρου το 1996 στο προαναφερθέν 16 % το 2000. Ωστόσο, έχονταςπόψη περασμένες εμπειρίες και αναλυτικά πορίσματα σχετικά με τις διαδικασίες οικονομικής σύγκλισης, για ορισμένες από τιςποψήφιες χώρες, οι οποίες επί του παρόντος βρίσκονται πολύ πίσω από το μέσο όρο της Κοινότητας, η διαδικασία αυτή ενδέχεται να διαρκέσει πολύ περισσότερο από μια δεκαετία.

Πρέπει να σημειωθεί ότι η ένταξη αυτή καθεαυτή δεν έχει ως αποτέλεσμα τηνιοθέτηση του ευρώ στην ενδιαφερόμενη χώρα. Τα νέα κράτη μέλη θα καταστούν μέλη με παρέκκλιση όσον αφορά την εισαγωγή του ευρώ. Τα νέα κράτη μέλη μπορούν ναιοθετήσουν το ευρώ, μόνο εφόσον και όταν πληρούν τις προϋποθέσεις της συνθήκης.

Ο καθορισμός συναλλαγματικών ισοτιμιών με την είσοδο σε μηχανισμό συναλλαγματικής ισοτιμίας (ERM) II — μία προϋπόθεση για την πλήρωση των κριτηρίων σύγκλισης — και, στη συνέχεια, ο καθορισμός της τιμής μετατροπής σε ευρώ, είναι μια πολυμερής διαδικασία, στην οποία εμπλέκονται όλα τα συμμετέχοντα κράτη μέλη, η Επιτροπή και η Ευρωπαϊκή Κεντρική Τράπεζα (ΕΚΤ). Οι ισοτιμίες αυτές δεν πρέπει να στρεβλώνουν τις οικονομικές ισορροπίες και πρέπει να είναι κοντά στις τιμές της αγοράς. Έτσι, η εισαγωγή του ευρώ δεν θα θίξει τους σχετικούς μισθούς. Τούτο επιβεβαιώνεται από την περασμένη εμπειρία με την εισαγωγή του ευρώ σε κράτη μέλη.

Η απαιτούμενη επίτευξη μακροοικονομικής σταθερότητας, η πραγματοποίηση διαρθρωτικών μεταρρυθμίσεων πριν από την εισαγωγή του ευρώ και η ίδια η καθιέρωση του ευρώ, θα ενισχύσουν την αποτελεσματικότητα και τη σύγκλιση των εν λόγω οικονομιών. Μεσοπρόθεσμα, το γεγονός αυτό θα καταστήσει δυνατή την αύξηση των πραγματικών μισθών στα μελλοντικά κράτη μέλη.